CELEX: 31987R2684
Language: el
Date: 1987-09-04 00:00:00
Title: Κανονισμός (ΕΟΚ) αριθ. 2684/87 της Επιτροπής της 4ης Σεπτεμβρίου 1987 περί παύσεως της αλιείας «άλλων ειδών» από πλοία με σημαία του Βελγίου, της Γερμανίας, της Γαλλίας και των Κάτω Χωρών

Avis juridique important

|

31987R2684

Κανονισμός (ΕΟΚ) αριθ. 2684/87 της Επιτροπής της 4ης Σεπτεμβρίου 1987 περί παύσεως της αλιείας «άλλων ειδών» από πλοία με σημαία του Βελγίου, της Γερμανίας, της Γαλλίας και των Κάτω Χωρών  

Επίσημη Εφημερίδα αριθ. L 254 της 05/09/1987 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 2684/87 ΤΗΣ ΕΠΙΤΡΟΠΗΣ  της 4ης Σεπτεμβρίου 1987  περί παύσεως της αλιείας «άλλων ειδών» από πλοία με σημαία του Βελγίου, της Γερμανίας, της Γαλλίας και των Κάτω Χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4035/86 του Συμβουλίου της 22ας Δεκεμβρίου 1986 για την κατανομή μεταξύ των κρατών μελών ορισμένων ποσοστώσεων αλιείας για τα σκάφη που αλιεύουν στην οικονομική ζώνη της Νορβηγίας και στην αλιευτική ζώνη που κείται γύρω από το Jan Mayen (2),όπως τροποποιήθηκε από τον κανονισμό (ΕΟΚ) αριθ. 2368/87 (3), προβλέπει τις ποσοστώσεις για «άλλα είδη» για το 1987·  ότι, για να εξασφαλισθεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει η ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων «άλλων ειδών» στα ύδατα των διαιρέσεων CIEM IV (νορβηγικά ύδατα) από πλοία με σημαία του Βελγίου, της Γερμανίας, της Γαλλίας και των Κάτω Χωρών ή νηολογημένα σ' αυτά τα κράτη μέλη, έφθασαν τις ποσοστώσεις που είχαν διατεθεί σ' αυτά τα κράτη μέλη για το 1987,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων «άλλων ειδών» στα ύδατα των διαιρέσεων CIEM IV (νορβηγικά ύδατα) από πλοία με σημαία του Βελγίου, της Γερμανίας, της Γαλλίας και των Κάτω Χωρών ή νηολογημένα σ' αυτά τα κράτη μέλη, εκτιμάται ότι έχει εξαντλήσει τις ποσοστώσεις που είχαν διατεθεί σ' αυτά τα κράτη μέλη για το 1987.  Απαγορεύεται η αλιεία «άλλων ειδών» στα ύδατα των διαιρέσεων CIEM IV (νορβηγικά ύδατα) καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση « άλλων ειδών» που έχουν αλιευθεί στις διαιρέσεις αυτές από πλοία με σημαία του Βελγίου, της Γερμανίας, της Γαλλίας και των Κάτω Χωρών ή νηολογημένα σ' αυτά τα κράτη μέλη από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 4 Σεπτεμβρίου 1987.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 376 της 31. 12. 1986, σ. 80.  (3) ΕΕ αριθ. L 216 της 6. 8. 1987, σ. 1.